അറ്റനെലോൾ

ഉയർന്ന രക്തസമ്മർദം, ആൻജിന എന്ന ഹൃദയവുമായി ബന്ധപ്പെട്ട നെഞ്ചുവേദന എന്നിവയുടെ ചികിത്സയ്ക്ക് ഉപയോഗിക്കുന്ന ഒരു ബീറ്റാബ്ലോക്കർ മരുന്നാണ് അറ്റനെലോൾ. ഹൃദയാഘാതത്തിനുശേഷം മരണനിരക്ക് കുറയ്ക്കുന്നതിനും അറ്റനെലോൾ പ്രയോജനപ്പെടുത്തുന്നു. താളാത്മകമല്ലാത്ത ഹൃദയമിടിപ്പ് (അറിത്മിയ), മൈഗ്രേയ്ൻ എന്നിവയുടെ ചികിത്സയ്ക്കും ഈ മരുന്ന് ഉപയോഗിക്കുന്നു. വായിലൂടെയോ സിരകളിൽ കുത്തിവയ്ച്ചോ മരുന്ന് ശരീരത്തിലെത്തിക്കുന്നു. ഇതര രക്തസമ്മർദ്ദ നിയന്ത്രണ മരുന്നുകളുമായി ചേർത്തും അറ്റനെലോൾ ഉപയോഗിക്കുന്നു. ഹൃദയപേശീകോശങ്ങളിലെ ബീറ്റാ -1 സ്വീകരണികളെ തടയുന്ന രാസവസ്തുവാണിത്. https://pubchem.ncbi.nlm.nih.gov/compound/Atenolol

 പാർശ്വഫലങ്ങൾ 
മരുന്നിന്റെ പാർശ്വഫലങ്ങളിൽ നെഞ്ചുവേദന കൂടുക, താളംതെറ്റിയ ഹൃദയമിടിപ്പ്, ശ്വാസമെടുക്കാനുള്ള പ്രയാസം, പെട്ടെന്നുള്ള ശരീരഭാരക്കൂടുതൽ, കൈകളിലും കാലുകളിലും തണുപ്പ്, മയക്കം, വിഷാദാവസ്ഥ, ക്ഷീണം എന്നിവ ഉൾപ്പെടുന്നു.https://www.drugs.com/atenolol.html അറ്റനെലോൾ ടൈപ്പ് -2 പ്രമേഹരോഗത്തിന് കാരണമാകുന്നതായും കണ്ടെത്തിയിട്ടുണ്ട്.ആസ്ത്മ പോലുള്ള ശ്വാസകോശരോഗങ്ങൾ ഉള്ളവരും താഴ്ന്ന രക്തസമ്മർദ്ദമുള്ളവരും അറ്റനെലോളിനോട് അലർജി ഉള്ളവരും മരുന്നുപയോഗിക്കരുത്. https://www.nhs.uk/medicines/atenolol/

 ചരിത്രം 
1969 ൽ അറ്റനെലോളിന്റെ പേറ്റന്റ് സ്ഥാപിച്ചുകിട്ടുകയും 1975 ഓടെ മരുന്നായി പ്രയോജനപ്പെടുത്തുകയും ചെയ്തു. ഒരു ജനേറിക് മരുന്നായി ഇത് ലഭ്യമാണ്. 

 മരുന്നുപയോഗം 
ഉയർന്ന രക്തസമ്മർദം, നെഞ്ചുവേദന, ക്യു.ടി. സിൻഡ്രോം, അക്യൂട്ട് മയോകാർഡിയൽ ഇൻഫാർക്ഷൻ, സുപ്രാവെൻട്രിക്കുലാർ ടാക്കികാർഡിയ, വെൻട്രിക്കുലാർ ടാക്കികാർഡിയ എന്നിവയുടെ ചികിത്സയ്ക്ക് ഈ മരുന്ന് ഉപയോഗിക്കുന്നു.

 മരുന്നിന്റെ പ്രവർത്തനം 
സ്വാഭാവികമായി ശരീരത്തിൽ രൂപപ്പെടുന്ന ചില രാസഘടകങ്ങളുടെ പ്രവർത്തനത്തെ തടഞ്ഞാണ് അറ്റനെലോൾ പ്രവർത്തിക്കുന്നത്. ഹൃദയത്തിലും രക്തക്കുഴലുകളിലും പ്രവർത്തിക്കുന്ന എപിനെഫ്രിൻ പോലുള്ള രാസഘടകങ്ങളാണ് ഈ നിയന്ത്രണത്തിന് വിധേയമാകുന്നത്. ഇത് ഹൃദയനിരക്കും രക്തസമ്മർദ്ദവും ഹൃദയത്തിൻമേലുള്ള അതിക്ലേശവും ഒഴിവാക്കുന്നു.https://www.webmd.com/drugs/2/drug-11035/atenolol-oral/details

 രാസഘടന 
2-4-(2-ഹൈഡ്രോക്സി-3-(ഐസോപ്രൊപ്പൈൽ അമിനോ)പ്രൊപോക്സി)ഫിനൈൽ)എഥനാമൈഡ് എന്നാണ് അറ്റനെലോളിന്റെ തൻമാത്രാരൂപം.https://www.ebi.ac.uk/pdbe-srv/pdbechem/chemicalCompound/show/2TN ഒരു ഐസോപ്രൊപ്പൈൽ അമിനോപ്രൊപ്പനോൾ ഡെറിവേറ്റീവ് ആണ് അറ്റനെലോൾ.https://pubchem.ncbi.nlm.nih.gov/compound/Atenolol 

 അവലംബം